./data/phi0914/phi00136/phi0914.phi00136.perseus-lat1.xml
Titus Livius (Livy)
mandata erant, ut ab rege peterent, primum ut ipse coactis rursus terrestribus       navalibusque copiis in Graeciam traiceret,  deinde, si qua ipsum teneret res ut       pecuniam et auxilia mitteret; id cum ad dignitatem eius  fidemque pertinere, non prodi socios, tum etiam ad incolumitatem regni,            ne sineret Romanos vacuos omni cura, cum       Aetolorum gentem sustulissent, omnibus copiis in Asiam traicere   vera erant, quae dicebantur; eo magis regem moverunt        itaque in praesentia pecuniam, quae ad usus belli necessaria erat, legatis       dedit;  auxilia terrestria navaliaque       adfirmavit missurum  Thoantem unum ex legatis retinuit, et ipsum haud invitum       morantem, ut exactor praesens promissorum adesset